Държавен вестник, бр. 48, 2012 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  48
Проектът и документите към него са доклад­
вани пред ОЕСУТ и с решение по протокол 
№ ЕС-Г-58 от 15.06.2010 г., т. 16, е приет със 
становище за изпращане в СОС на основание 
чл. 21, ал. 7 ЗОС.
При горната фактическа обстановка се уста­
новява от правна страна следното:
Искането за одобряване на ПУП е направено 
от заинтересованите лица по чл. 131, ал. 1 във 
връзка с ал. 2, т. 1 ЗУТ като собственици на 
имот с № 1263 – предмет на плана. Спазено е 
изискването на чл. 124, ал. 3 ЗУТ.
Спазени са административно-производстве­
ните правила при издаване на акта –  сезиране 
на административния орган от заинтересовано 
лице по чл. 131, ал. 2, т. 1 във връзка с чл. 124, 
ал. 3 ЗУТ със заявление по образец, допуснато е 
изработването на проект за ИПР и ПЗ от ком­
петентния за това орган, внесен е проект и са 
изпълнени предписанията в допускането.
Спазени са материалноправните разпоредби 
на ЗУЗСО, ЗУТ и актовете по прилагането му.
Имотът попада в устройствена зона „Пмс“, 
в която съгласно приложение към чл. 3, ал. 2 
ЗУЗСО, т. 21, е допустимо конкретното пред­
назначение на УПИ да е „Цех за сладкарски 
изделия, складове и офис сгради“. Показателите 
в матрицата върху графичната част на плана 
отговарят на нормативите в приложението към 
чл. 3, ал. 1 ЗУЗСО, т. 21.
Изменението на плана за регулация се състои 
в урегулиране на имот с пл. № 1263 в рамките на 
имотните им граници. Образуван е тупик с о.т. 
13е – о.т. 13ж – о.т. 13з видно от графичната част.
Планът за застрояване, предвиденото едно­
етажно застрояване, е допустимо, тъй като в 
устройствена зона „Пмс“ няма ограничение за 
максимална кота – корниз.
Налице са основания по чл. 134, ал. 1, т. 1 
ЗУТ за одобряване на план – ИПР и ПЗ.
Спазени са изискванията за разстояния.
Прилежащите на УПИ VI улици са от вто­
ростепенната улична мрежа, поради което и на 
основание чл. 26, ал. 1 ЗУТ изискване за устано­
вяване на външната линия на застрояване към 
тях няма.
Спазено е изискването за разстояние по чл. 35, 
ал. 1 и 2 ЗУТ за разстояние между новопредвиде­
ната сграда в УПИ VI през улица от о.т. 13е – о.т. 
13 – о.т. 13г и през улица и с о.т. 13е – о.т. 78 и 
към съседни сгради.
Проектът се одобрява при спазване на чл. 35, 
ал. 2 ЗУТ за разстояние до вътрешна регулационна 
линия – мин. 3 м.
Изпълнени са изискванията в мотивирано­
то предписание за съгласуване на проекта със 
„Софийска вода“ – АД, и „ЧЕЗ Разпределение 
България“ – АД, както и изискването на чл. 19, 
ал. 4 ЗУЗСО.
Предвид горното с проекта за изменение на 
плана за застрояване не се допускат намалени 
разстояния към вътрешнорегулационни граници 
и сгради в съседни имоти, включително през 
дъно, и през улица съгласно приложения проект.
Проектното решение е целесъобразно и е в 
съответствие с изискванията на закона.
На основание чл. 21, ал. 1, т. 11 ЗМСМА, чл. 21, 
ал. 7 ЗОС, чл. 110, ал. 1, т. 1, чл. 17, ал. 2, т. 2, 
чл. 35, ал. 1 и 2 и чл. 130, ал. 1 ЗУТ, устройствена 
категория по т. 21 (Пмс) от приложение към чл. 3, 
ал. 2 ЗУЗСО и протокол № ЕС-Г-58 от 15.06.2010 г., 
т. 16, Столичният общински съвет реши:
1. Одобрява проект за изменение на план за 
регулация на м. НПЗ Хаджи Димитър, кв. 6, 
обособяване на нов УПИ VI-1263 – „Цех за слад­
карски и захарни изделия, складове и офиси“, 
промяна профила на улицата от о.т. 13а – о.т. 
13б – о.т. 13в – о.т. 1 – о.т. 7б; отваряне на улица 
от о.т. 13е – о.т. 13ж – о.т. 13з, по червените, си­
ните, кафявите и зелените линии, цифри, текст 
и зачертавания съгласно приложения проект.
2. Одобрява проект за план за застрояване 
за УПИ VI-1263 – „Цех за сладкарски и захарни 
изделия, складове и офиси“ от НПЗ Хаджи Ди­
митър, кв. 6.
Въз основа на одобрения план за застрояване 
не може да се издава виза за проектиране, да се 
одобрява или съгласува инвестиционен проект и 
да се издава разрешение за строеж с допускане 
на намалени разстояния към съседни имоти или 
сгради, включително през улица.
Решението може да бъде обжалвано пред Ад­
министративния съд – София-град, в 30-дневен 
срок от съобщаването му.
Жалбите се подават до район „Подуяне“ и се 
изпращат в Административния съд – София-град, 
от отдел „Правен“ на Направление „Архитектура 
и градоустройство“ на Столична община.
Контролът по изпълнение на решението се 
възлага на Постоянната комисия по устройство 
на територията, архитектура и жилищна политика 
на Столичния общински съвет.
Председател: 
Ел. Герджиков
5835
РЕШЕНИЕ № 254
от 31 май 2012 г.
Изработването на проекта е възложено с 
писмо изх. № ГР-07-00-64 от 27.05.2009 г. на глав­
ния архитект на Столична община (СО) на ОП 
„Софпроект – ОГП“. Главният архитект на СО е 
допуснал изработването със Заповед № РД-09-50-
1032 от 25.06.2010 г.
Изработеният проект е разгледан от Общин­
ския експертен съвет по устройство на територията 
(ОЕСУТ) с решение по протокол № ЕС-Г-75 от 
23.07.2010 г., т. 6, и приет с препоръка да се със­
тавят план-схеми на основание чл. 108, ал. 2 ЗУТ 
и изпълнят изискванията на чл. 19, ал. 4 ЗУЗСО. 
С писмо вх. № ГР-07-00-64/09 от 10.12.2010 г. към 
проекта са представени геодезическо заснемане 
на съществуващата растителност, заверено от 
дирекция „Зелена система“ на СО, и план-схеми 
по части водоснабдяване, канализация, ел. снабди­
телна мрежа, телекомуникации, топлоснабдяване 
и газоснабдителна мрежа.
Проектът е съобщен по реда на чл. 128, ал. 2 
ЗУТ чрез обнародване на съобщение в „Държавен 
вестник“ (ДВ, бр. 33 от 2011 г.).